Njegova najznamenitejša tekma kariere je bil nedvomno finale na 800 m na Evropskem prvenstvu 1974 v Rimu. Sredi italijanske prestolnice je Sušanj tedaj v zaključnih 200 metrih uporabil svojo hitrost in s šprintom ugnal vso konkurenco za več kot sekundo in pol ter pobral zlato kolajno. Pri tem je porazil tako ljubljenca občinstva in aktualnega svetovnega rekorderja, Italijana Marcella Fiasconara, kot tudi zelo obetavnega mladeniča, 19-letnega Angleža Steva Ovetta.